Eil Sul an Azvent - Tiegezh Santez Anna\n& Ar Werc'hez Vari krouet dinamm **Stumm dreistordinal\nSul 8 a viz Kerzu 2019 * Stumm ordinal\nHogen en deizioù-se en em ziskouezas Yann Vadezour oc'h embann e gouelec'h Youdea ar c'homzoù-mañ : «Grit pinijenn, rak tost emañ Rouantelezh an Neñvoù.» Hennezh eo an hini kemennet gant Izaia pa lavar : «Ur vouezh o hopal er gouelec'h : Kempennit hent an Aotrou, kompezit e wenodennoù.» Ha Yann a zouge ur vantell graet gant reun kañval hag ur gwiskamant-lêr en-dro d’e zargreiz; e voued a oa kilheien-raden ha mel gouez. Neuze e teuas d’e gaout tud Jeruzalem hag an holl dud eus Youdea hag eus bro ar Yordan, ha badezet e vezent gantañ e dour ar stêr Yordan en ur anzav o fec'hedoù. O welout e teue kalz Farizianed ha kalz Sadukeidi d’e vadeziant, e lavaras dezho : «Gorad naered, piv en deus desket deoc'h tec'hout dirak ar gounnar o tont? Grit eta pinijenn wirion, unan a zougo frouezh. N’it ket da lavarout ennoc'h hoc'h-unan : 'Hon Tad eo Abraham.' Rak me 'lavar deoc'h e c'hell Doue eus ar vein-mañ sevel bugale da Abraham. A-vremañ emañ ar vouc'hal ouzh gwrizioù ar gwez; ha kement gwezenn na daol ket frouezh mat, a vezo troc'het ha stlapet en tan. Me avat, me ho padez en dour e sell eus ar binijenn; met an hini a zeu war va lerc'h a zo galloudusoc'h egedon ha n’on ket dellezek da dennañ dezhañ e sandalennoù, eñ ho padezo er Spered Santel hag en tan. En e zorn emañ ar bal wenterez evit naetaat e leuriad ha serriñ e winizh en e solier; ar pell avat, o deviñ a raio en un tan na varv ket.\nAr Werc'hez Vari krouet dinamm\neus Isaïe 61,10.\nDa varr al levenez e savan en abeg d'an Aotrou,\nHa tridal a ra va spered em Doue,\nRak va gwisket en deus gant dilhad ar silvidigezh\nHa va goloet gant mantell ar reizhder,\nEvel ma kempenn an den nevez e gurunenn war e benn,\nHag ar plac'h nevez he bravigoù d'en em ginklañ.\nPublié dans Ar Sent, Liderezh, Messe, Oferenn, Sainte Liturgie, Sulvezhioù, Temps de l'Avent, Azvent, Ar Werc'hez Vari krouet Dinamm, Gouelioù


Ketzal - Wikipedia\nUrzhad : Trogoniformes\nKerentiad : Trogonidae\nAr c'hetzaled a zo evned eus ar c'herentiad Trogonidae hag a vev e Kreizamerika, e Mec'hiko dreist-holl.\nE Guatemala e vev Eupilotis neonexus, met hiniennoù zo bet gwelet en SUA, en Arizona ar Su, tostik-tost da harzoù Mec'hiko.\n3 Statud mirerezh\nDont a ra an anv eus ar ger nahouatlek quetzalli, a zo kement ha « pluenn lost vras splann », hag a gaver en anv an doue aztek Quetzalcoatl, an « naer bluek » pe « naer-getzal », pa'z eo unan eus he stummoù. E nahouatleg e reer quetzaltototl anezhañ, gant an elfenn tototl hag a dalv kement ha "labous".\nN'emañ ket ar c'hetzaled dre vras en arvar en natur, petra bennak ma'z eo bet lakaet ar spesadoù Pharomachrus moccino hag Euptilotis neoxenus el live NT (Near Threatened, "Tost da vezañ en arvar") gant an IUCN.\nPharomachrus antisianus Pharomachrus auriceps Pharomachrus mocinno Pharomachrus pavoninus\nAdtapet diwar « https://br.wikipedia.org/w/index.php?title=Ketzal&oldid=1673376 »\nKemmoù diwezhañ degaset d'ar bajenn-mañ d'an 3 Kzu 2015, da 18:22.


Pajenn:Guillouzic - Bue Zant Ervoan, 1894.djvu/59 - Wikimammenn\nPajenn:Guillouzic - Bue Zant Ervoan, 1894.djvu/59\ndre enon a hell laret : aman neuz gret Zant Ervoan eur mirakl.\nDom Ervoan vel eur pastor mad, vel eun eil Jezuz-Krist, a oa prest dalc’hmad da brezek ha da instrui an dud a gave war he hent, ha tostad a rae an dud d’he glevet gant joa ha plijadur. Aliez a digouee d’ean, pa dremene dre eur park benag lec’h a vije tud o labourat, chom pennado mat da gozeal gant-he, da gomz d’he deuz ho ine, deuz an Otro Doue, dalc’hmad a gave en he galon eur gomz vad vit an oll, pe eun histoar benag tennet deuz bue ar zent. Pa gave tud ha na ouieint ket ho Fater, a chome hed eun hanter de awejo da diski d’he laret « Hon Tad pini zo n’env », ha pe nije disket d’he ho feden a lare d’he laret anei aliez. Pe vije kals pe neubet, na na vije nemet unan hepken vit he chilaou, a oa prest da laret bepred eur gomz vad benag vit mad he ine ; ha dre-ze Louanegiz a\nAdtapet diwar « https://br.wikisource.org/w/index.php?title=Pajenn:Guillouzic_-_Bue_Zant_Ervoan,_1894.djvu/59&oldid=127445 »


Tomm e oa anezhi, un abardevezh kaer a viz eost er gêr vras a oa tec’het an annezidi anezhi d’ ar maezioù, d’ an traezhennoù pe d’ar menezioù. N’ em boa ket gallet mont kuit hag abuziñ a raen ma amzer o kantren e kêr. Edon oc’h evañ ur banne bier fresk e rakstal un ostaleri vras goude un hir a valeadenn er straedoù aloubet gant an douristed. Un denig sioul, dezhañ dremmoù skuizh hag un neuz abaf, diaes lakaat un oad warnañ, a oa azezet em c’hichen. War zigarez goulenn tan e toullas kaoz ganin. Chom a rejomp ur pennadig da fistilhat, ha mont a reas ar gaoz war traoù a bep seurt. Anat e teuas din buan a-walc’h e oa anezhañ unan eus eus ar boudoù digenvez-se a zo ker stank ar ouenn anezho en hor gêr vras. P’ edon war-nes kimiadiñ, e sachas war ma milgin, hag e lavaras din gant ur mouez aspedus : "Chomit c’hoazh un tamm bihan ganin, aotrou, mar plij. Un dra bennak a rankan lavaret deoc’h, pe anzav deoc’h pa lavarin mat, ha pa rankfen tremen d’ un den hanter-sot ganeoc’h." Ne felle ket din selaou anezhañ, met kement a drefu a oa en e vouezh ha ker skoelf e oa e zaoulagad en e benn ma azezis en-dro . Sed ar pezh a lavaras din :\n"Ennon e kresk ur wezenn. Petra bennak ma ouzon diouzh ar gwez, n‘on ket evit lakaat un anv war houmañ, abalamour m’ eo liesseurt, liesstumm, liesdoare ha kemm-digemm. N’ eo ket gant doareoù an amzer pe gant kelc’hiad ar rannvloaziadoù eo e kemm an neuz anezhi avat. Abegoù-all a zo, donoc’h ha soutiloc’h, dianav din ha dirakwelus. Sentiñ a ra ar c’hemmoù-se ouzh reolennoù an hinouriezh diabarzh.\nPa zihunan, da vintin, n’ ouzon morse peseurt stumm a vo dezhi, ha ret e vez din gortoz ul lajadig kent din gwelet o resisaat neuz ar wezenn a raio kavandenn din en eurvezhioù da heul; nemet e vefe me an hini eo a rafe kavandenn dezhi. Betek-hen n ‘ on ket deut a-benn da c’houzout piv eo ar mestr, ha din bezañ techet da soñjal ez on me suj dezhi : Hi an hini eo a zo e penn ar jeu, ha ne ran me nemet plegañ da reolennoù bet lakaet da dalvezout ganti.\nEnnon e kresk gwez, liesseurt, liesstumm, liesdoare ha kemm-digemm. Mantrus ken e c’hell kemm o neuz : Lod a zo anavezet mat ganin, bet on o vevañ en o ser pa oa ur bugel ac’hanon, anat deoc’h : An dervenn gozh he c’hef tort ha skoulmet, ar wezenn avaloù gant he bec’h a frouezh, ar gelvezenn war lein ar c’hleuz, ar wezenn bupli he fust eeun evel ur bir bannet war-zu an oabl gant ur gwareger ampart, ar wezenn vezv he c’hef marellet, ar saprenn zu ha teñval o verkañ rizenn ar c’hoad ha bevenn ar c’hevrinoù na reer meneg anezho nemet dre gomzoù damvenegus, an halegenn he barradur hebleg ha skañv, stouet a-us da velezour ar stêr hag a lez he skeud da vont gant red an dour, spontet an tamm anezhi gant he harzhidigezh.\nAr re-se n’ em eus ket aon razo : Ganto e vez bep tra evel ma tle bezañ : Adkavout a ran pep hini anezho evel mignoned kozh hag o degemer a ran evel m’ eo dleet, asur ma ‘ z on e troio an traoù war o reizh keit ha ma vezint ganin, em c’hreiz. Bemdez e vez un tammig diviz mut etrezomp.\nAlies avat e vez lazhet ar strobinell :\nGwechoù ‘zo e tegouezh traoù hag a laka souezh, aon, estrenvan ha spont ennon : Bez e c’hell ur wezenn anavezet mat ganin dont da vezañ, a daol trumm, ken tev ha ken uhel he c’hef, ken ledan he barradur, ma harz he c’hurunennad delioù bannoù an heol ha ma ya teñval ma ene e skeud an deliaoueg; gwechoù-all e sank unan anezho he gwriziennoù ken don ennon ma vez mouget ma empenn e beg o biñs-taol. Ur wech, n’ eus ket keit-se, e troas unan anezho, ken prim hag ur serr-lagad, d’ ur bod spern dizeil he zrein ken lemm ma voe freget ha diroget ma c’halon ganto mizioù-pad; degouezhout a ra ivez d’ ur gaër a wezenn treiñ d’ ur vodenn zister ha krabosek, krazet gant barroù-avel spelc’hus pe aet sec’h gant divogederezh-kêr; gouzout a ran neuze emañ andonioù kuzh ma boud o vont da hesk.Nag e vez hir-badus an devezhioù e kumpagnunezh ar re-se o devez doare din da vezañ gourdrouzus !\nAr re-ziwezhañ-se ‘m eus klasket, koulz ‘zo bet, kaout o mignoniezh diganto. En aner avat : Enebourien a zo anezho, hag enebourien e chomint : Ne ehanint biken gant ar youl d’ am c’holl ha ne gav ket din em bo biken an dizober anezho.\nPa bad re bell ar c’hemmoù-se en em gav frapadoù aon ganin, e peg ar grenerez ennon, ha pa c’hoarvez kement-se ganin e vezan kaset peurliesañ d’ ar bredosital en ur c’hlañgarr a-youc’h e gorn-diwall...Eno ez eus gwez kaer el liorzh."\nAn den a davas trumm. Komzet en doa buan, hep diskrog, berr warnañ, evel pa vije aet un alfo ennañ. War an dibenn e oa aet kreñvoc’h ar gomz gantañ, ken e oa distroet tud’ zu war hon tu. Sevel a reas en ul lamm, pellaat buan hep kimiadiñ diouzhin ha steuziañ a gammedoù bras en engroez.\nChom a ris pell da arvestiñ ouzh ar wezenn-dilh en tu-all d’ ar straed.


Anatole de Monzie - Wikipedia\nAnatole de Monzie a oa ur politikour gall, bet ministr an deskadurezh e-pad an Trede Republik. Ganet e Bazas (Gironde) d'an 22 a viz Du 1876 ha marvet e Pariz d'an 11 a viz Genver 1947. Bet e oa bet ministr an arc'hant hag an deskadurezh-stad etre an daou vrezel-bed.\nVotet en devoa evit reiñ an holl galloudoù d'ar marechal Philippe Pétain d'an 10 a viz Gouhere 1940. E kazetenn Marcel Déat e tisplege ar vot-se gant frazenn brudet Talleyrand : « Il fallait sauver ce qui pouvait être sauvé ».\nKamalad e oa gant Otto Abetz (kannadour an Trede Reich e Frañs), Louis Darquier de Pellepoix, ha Fernand de Brinon, daou genlabourer d'an Alamagn. Echuet e oa e vuhez politikel e miz C'hwevrer 1942 pa voe lakaet er-maez eus ti-kêr Cahors.\nAr Brezhoneg[kemmañ | kemmañ ar vammenn]\nD'an 19 a viz Gouhere 1925, Anatole de Monzie, ministr an deskadurezh publik, a embanne dirak stal Breizh an diskouezadeg etrevroadel : " Pour l'unité linguistique de la France, il faut que la langue bretonne disparaisse ". Lakaet ez eus bet arvar war ar frazenn-se gant istorourien c'hall dre ma n'eo bet meneget nemet gant kelaouennoù breizhek. Ur frazenn all avat, ofisieloc'h n'hall ket bezañ, a zo bet skrivet gantañ.\nEn ur c'helc'hlizher, d'ar 14 a viz Eost 1925, en e respont d'ur goulenn savet gant ar Fédération Régionaliste Française, e enebe krenn ha splann ouzh kelenn ar yezhoù evel ar brezhoneg e skolioù ar stad : « L’École laïque, pas plus que l’Église concordataire, ne saurait abriter des parlers concurrents d’une langue française dont le culte jaloux n’aura jamais assez d’autels. » (Ar skol stad, ha skolioù an Iliz konkordatet ken nebeud-all, ne oufe reiñ bod da barlantoù o keveziñ gant ar galleg, ur yezh ha ne vo biken d'he c'heheliñ trawalc'h a aoterioù.)\nAdtapet diwar « https://br.wikipedia.org/w/index.php?title=Anatole_de_Monzie&oldid=1847790 »


Brian David Josephson, ganet d'ar 4 a viz Genver 1940 e Kerdiz, zo ur fizikour kembreat hag ur c'helenner emerit war ar fizik e Skol-veur Cambridge. Brian Josephson eo ar C'hembread nemetañ aet Priz Nobel ar fizik gantañ (tapet e 1973).\nE penn kentañ ar bloavezhioù 1970 e teskas Brian Josephson ar Meveriañ trehontel ha treiñ a reas e spered war-zu krefen e-maez ar skiant boas. Sevel a reas ar Mind–Matter Unification Project (raktres unaniezh ar spered hag ar materi) e labourva Cavendish e Skol-veur Cambridge evit imbourc'hiñ mennozh ar meiz en natur, an darempred etre mekanikerezh ar c'hwanta hag an emskiant, ha lakaat a-gevret ar skiant ha kevrinelezh ar Reter.\n↑ "Listennad ar gelennerien emerit", Rann ar fizik, Labourva Cavendish, Skol-veur Cambridge.\nAdtapet diwar « https://br.wikipedia.org/w/index.php?title=Brian_David_Josephson&oldid=1647262 »\nKemmoù diwezhañ degaset d'ar bajenn-mañ d'an 1 Mez 2015, da 10:52.


Barbara Bach e 1978.\n27 a viz Eost 1947, Queens, New York, SUA\naktourez ha top model\nBarbara Bach, bet ganet Barbara Goldbach d'ar 27 a viz Eost 1947, zo un aktourez ha top model stadunanat. Dreistbrudet e voe gant roll ar James bond girl Anya Amasova er film The Spy Who Loved Me (1977) hag evit roll ar spierez Maritza Petrović er film Force 10 from Navarone (1978).\nDimezet e voe e 1981 gant Ringo Starr, bet ezel eus ar strollad The Beatles.\nE Rosedale, Queens e voe ganet Barbara Goldbach, merc'h Marjorie (1920–) hag Howard I. Goldbach (1922–2001), ur poliser ; Iwerzhonadez ha katolik eo ar vamm, ur Yuzev eus ur familh a orin eus Alamagn, Aostralia ha Roumania e oa an tad. Bevet he deus Barbara e Jackson Heights. Diplomet e voe en ur skol evit ar merc'hed, Dominican Commercial High School, e Jamaica (Queens), e New York e 1964.\nBloaz war-lerc'h, e 1965, e krennas hec'h anv e Bach ha kregiñ a reas da labourat evel top model evit kelaouennoù ha katalogoù. Komz a ra italianeg, un tamm galleg ha spagnoleg.\nBarbara Bach war IMDb\nAdtapet diwar « https://br.wikipedia.org/w/index.php?title=Barbara_Bach&oldid=1892015 »\nKemmoù diwezhañ degaset d'ar bajenn-mañ d'an 13 Gen 2021, da 10:58.


Pajenn:Perrot - Bue ar Zent.djvu/15 - Wikimammenn\nPajenn:Perrot - Bue ar Zent.djvu/15\nEn amzer goz, an Otrou Doue, o welet e oa kement a denvalijen en sperejou an dud, ha kement a strafuilh en o c’halonou, ma n’hallent mui na miret nag anaout ar gourc’hemennou en devoa merket en o c’honsians, a zibabas Abraham  da vezan tad eur bobl hag a vije e bobl muian-karet, dre ma tlee e Vab muian-karet genel dioutan. Ar bobl-se e oa pobl Israël, ar Judevien. Eiz devez eta goude o ginivelez, ar Judevien vihan a veze merket betek ar gwad, da ziskouez e kemere Doue galloud warneze, en eun doare strisoc’h evit war an dud-all, hag e oant savet eus renk e grouadurien da renk e vugale.\nHag ar re a zelle, eun dek ane, da nebeutan, a responte : « Ra vevo an hini ho peus dibabet da vugel ! »\nEur wech skuilhet ar gwad, al lidour a lavare c’hoaz : « Otrou, Doue hon tadou, krenvaet ha miret ar c’hrouadur-man d’e dad ha d’e vamm. Ra vezo e hano brudet kaer etouez bugale Israël. Ra vezo hanvet... (Hag e veze lavaret d’ar c’hrouadur, evit ar wech kentan, an hano a veze bet klasket d’ezan gant ar gerent). Ra deuio d’ober levenez an tad an eus e grouet hag ar vamm he deus hen ganet ! »\n↑ 2296 arôk donedigez Hon Zalver Jezuz-Krist.\nAdtapet diwar « https://br.wikisource.org/w/index.php?title=Pajenn:Perrot_-_Bue_ar_Zent.djvu/15&oldid=140392 »


Stumm eus an 26 Du 2019 da 18:51\n207 okted ouzhpennet , 1 bloaz zo\nStumm eus an 26 Du 2019 da 18:26 (kemmañ)\nStumm eus an 26 Du 2019 da 18:51 (kemmañ) (dizober)\nNebeut a-walc’h a c’hlazur ha kalz a c’herreg noazh a zo e [[Kreta]], met ar pezh a zo anat pa weladenner ar vro eo ar gouelezennoù, ar faoutoù pe c’hoazh gaoliennoù ha plegoù a weler e-leizh dre ar vro. E krec’h ar menezioù ez eus mein razek ha tornaodoù serzh, nantoù don ha strizh, aodoù izel ha serzh o zornaodoù, [[maen-sklent|mein-sklent]] glas-gwer, mein priek ([[filit]]), [[maen-raz|mein-raz]] o liv sklaer bet disleberet gant ar glav hag an avel ha [[maen-margek|mein-margek]] strujus. Liesliv eo Kreta neuze.\nOuzhpenn 500 milion a vloavezhioù ’zo, e oa al lec’h a oa da zont da vezañ Kreta, e strad mor Tethis ([[Tethys|Tezhis)]], ha ne oa buhez ken nemet er mor. Danvez gouelezenniñ a veze kaset gant ar stêrioù davet aodoù [[Pangaea]], kaset gant an avel hag an dour ha mesket gant kregin-mor a bep seurt a yeas holl da ober gouelezennoù ha goude [[mein -gouelezennek]]. En-dro da 200 000 000 a vloavezhioù ‘zo e krogas Pangaea d’en em derriñ pa voe krouet [[plakennoù kevandirel]]. E-tro 70 milion ha 55 milion a vloavezhioù ‘zo ez eas plakennoù kevandiroù [[Afrika]], [[India]] ha [[Lavrasia]] d’en em skeiñ an eil en egile, ar pezh a redias foñs mor Tezhis da ober un aradennad menezioù ha plegoù eus an [[Atlas]] hag ar [[Pireneoù]] betek an Alpoù ha pelloc’h er [[C’haokaz]] hag en [[Himalaya]].\nEl lec’h m’emañ Kreta en deiz a hiziv e oa ur mor don 25 milion a vloavezhioù ‘zo, meet adalek neuze, e penn-kentañ ar [[Miosen]], e voe ur pezh darvoud [[tektonek]] a gasas foñs ar mor war-grec’h betek bezañ a-live gant ar mor. Evel-se e voe krouet un douar nevez a c’haller anvañ douar [[Aegeis]], daoust ma ne oa den ebet o vevañ d’ar c’houlz-se c’hoazh ! Ar re a oa anezhe neuze a oa olifanted[[olifant]]ed divent, yourc’hed[[yourc’h]]ed, dourvarc’hed[[dourvarc’h]]ed, arzhed[[arzh]]ed o vevañ e kevioù hag ur bern loened all a c’halle mont ha dont evel e karent. Ne oa ket plaen ar vro rak bez’ e oa aridennadoù[[aradennad]]où menezioù uhel ha lemm. Gouzout a ouzer eo evel-se e voe savet menezioù Kreta daoust ma ne oant ket evel m’emaint en deiz a-hiziv.\nKregiñ a reas ar cheñchamantoù e-kostez ar [[Balkanoù]] hag en Azia-Vihanañ. Se a oa pa oa [[Bir Dinarat-Taorek]] oc’h en em stummañ. Ar vir veneziek-se a grog en [[Alpoù dinarat]], a ya a-hed da aradennad [[Haemus]], goude e treuz [[Bro-C’hres]] hag ec’h echu en arradennadaradennad [[Taorus]] en [[Azia-VihaanañVihanañ]]. Dindan ar mor e oa Kreta neuze e-kreiz ar wareg-mañ.\nTost da vat 20 million a vloavezhioù ‘zo, beg ar muiañ er biz Afrika a grogas d’en emskeiñ e [[kevandir]] [[Azïa]]. Goude ur pemp milion a vloavezhioù bennak goude, en em unvanas [[Arabïa]] hag Azïa hag ar pezh a vane eus meurvor Tezhis a voe tapet etre tri c’hevandir ha setu penaos e voe krouet ar [[mor Kreizdouarel]]. A-benn neuzze e oa bet savet Kreta, [[Inizi ar C’helc’had]] hag ar peurrest eus enezennoù ar mor Aegeis[[Aegea]], o doa stummet un aaodaod unanet gaantgant kevaandirkevandir Grees[[Gres]] hag [[Azïa-VihanVihanañ]]. DivlennDiv vralenn ssvras a oa eno hag en-dro da GretahagGreta hag hanternoz ar mor AegeisAegea.\nNepell alese, dindan gorre an Douar, e oa tachennadoù bro distabil o fiñval. Ar re-se anvet plakennoù tektonek a lakae ar vro da sevel ha da ziskenn, hag a save pe a ziskenne pluskenn an Douar. E-kerzh soulsav un aradennad menezioù 12 milion a vloavezhioù ‘zo ee eas d’ar strad ul lodenn vras eus douar Aegeis. Goloiñ a reas ar mor kement tra war-boouezbouez ar menezioù uhelañ. D’ar c’houlz-se, ne oa ken neme ur pevar zolzad meneziek a gement a oa dreist\nSeurt savidigezh ha soubidigezh a voe anezhe e-pad pell amzer ken e oa 10 000 bloaz ‘zo. Neuze, e-kerzh ar c’houlzad [[Pleistosen]], e voe pemp gwech koulzadoù skorn ha [[skorneier]]. Bernioù dour eus ar mor a yeas d’o ober. Abalamour da se, bep gwech ma voe skorneier ec’h izelaas ar mor a 100 pe 200 metr ! A-drugarez da se eo e voe unanet ar pevar [[tolzad|zolzad]] menezioù ha aodoù ar PeloponezPeloponezia. Goude e teuzas ar skorn hag e voe beuzet ar vro adarre. Goude ar c’houlzad skorneieerskorneier diwezhañ 12 000 bloaz ‘zo e teuas ar vro da sioulaat a-benn ar fin. En em goadañ a reas ar vro, stivelloù dour fresk a ziwanas dre-holl, ur gwir varadoz prest da zegemer an Den.\nSiwazh n’eo ket bet gwall studiet paleontologiezh Bro-C’hres ha dre se ne ouvezer ket kalz a dra diwar-benn kentañ tud Enez Greta. Ar re gentañ o vezañ deuet da Greta a seblant bezañ bevet un 12 000 bloaz ‘zo bennak. Goude se e-tro 4 000 pe 5 000 bloaz ’zo e teuas [[Indezeuropiz]] eus ar reter hag en em veskjont gant tud kozh ar vro. Diwar se eo e teuas ar sevenadur minoat. Goude e teuas meuriadoù Gresianed da vevañ war an enezenn evel an Akaeaned[[Akaeiz]] ha diouzhtu war-lerc’h an Dorianed[[Doriiz]]. Tostoc’h ouzhimp e voe [[Buzantined]], [[Arabed]], Venezianed[[Veneziiz]], [[Turked]], [[Alamaned]] hag a bep seurt tud all da anneziñ ar vro.\nAdtapet diwar « https://br.wikipedia.org/wiki/Dibar:MobileDiff/1857681 »